13-as protokoll

Birodalmi szabvány protokoll bolygóinvázó esetén.
Támadás esetén a bolygóvédelmi terv előírja a földi erők visszavonását és állomásoztatását a sziklában futó vájatokba épített atombunkerekben. A második lépés, leadni a vészjelzést a gyorsreagálású erőknek. A 13-as protokoll abban az esetben lép érvénybe, amennyiben távolsági kommunikációs telepek erre alkalmatlanná válnának. A 13-as protokoll alkalmazásához szükséges fúziós reaktorok, mint például Effero típusú reaktorok megléte a bolygón. A fúziós reaktorok működési elve miatt árnyékolás nélkül akkora kvantálási zaj keletkezik,  amely a megfelelő szűrők használata nélkül még az űrben is „hallatszik”. Ebből kifolyólag a reaktort árnyékoló panelekkel veszik körbe, hogy ezt a mellékhatást kiküszöböljék. Az árnyékoló panelek megfelelő elrendezésével ez a zaj koncentrálható egyetlen jellé, melyet a közelben állomásozó baráti flottaegységek észlelhetnek. A Fossoron használták ezt a protokollt, és a saját jelük erősítésére a megszálló turáni hajók felépítményeit használták.
A Fossori helyzet azért különleges, mert sem idejük, sem erőforrásuk nem volt arra, hogy legyártsák a szabályzat szerinti robotot, ami a beállítást végezte volna, így a küldetés biztos halálos ítélet volt.
Category:Procedúrák